paragraph_text: Prvi slavenski narodi simbolično su bline smatrali simbolom Sunca, zbog okruglog oblika. Najviše se pripremaju u tjednu prije početka korizme, koji se zove Maslenica i slična je pokladama. Ono što je krafna na Zapadu, to su blini na Istoku, prije početka korizme na kraju pokladnoga razdoblja. Ova tradicija je usvojena od strane Pravoslavne Crkve, a provodi se i danas. Blini se također jedu u spomen na nedavno preminule.